**Pe unde-mi ești?! "**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe unde-mi ești frumoasă tinerețe?!

N-am observat când te-ai desprins de mine

Am simțit doar o umbră de tristețe

Ce m-a cuprins, gândindu-mă la tine..

Și pasul mi-i mai leneș de o vreme..

Mi-a ostenit și trupul..și gândirea...

Pe chipu-mi amintirea riduri cerne

Iar timpul mi-a încețoșat subtil privirea..

Dar nu mă tem..doar că mi-s tare tristă!

Încep să simt mirosul de pământ...

Of, tinerețe..iz-ul tău există

În amintirea mea..și-n al meu gând!

13.10.2017

Focșani.